Enggang

Enggang ( ) adalah sejenis burung yang mempunyai paruh berbentuk tanduk lembu tetapi tanpa lingkaran, kadang kala dengan kask pada bahagian atas mandibel. Biasanya paruhnya itu berwarna garang. Nama sainsnya "Buceros" merujuk kepada bentuk paruh, dan bererti "tanduk lembu" dalam bahasa Yunani.

Burung Enggang tergolong dalam kumpulan Bucerotidae yang termasuk 57 spesies. Sembilan spesies daripadanya berasal dari bahagian selatan Afrika.

Ciri-ciri 
Semasa pengeraman, enggang betina bertelur sehingga enam biji telur putih terkurung di dalam kurungan sarang, diperbuat daripada selut, najis, dan kulit buah. Hanya terdapat satu bukaan kecil yang muat bagi burung jantan menghulur makanan kepada anak burung dan burung enggang betina.

Apabila anak burung dan burung betina tidak lagi muat dalam sarang, burung betina akan memecahkan sarang untuk keluar dan membina semula dinding tersebut, dan kedua burung dewasa akan mencari makanan bagi anak-anak burung. Dalam sebahagian spesies, anak-anak burung itu sendiri membina kembali dinding yang pecah itu tanpa bantuan burung dewasa.

Jenis enggang 
Antara jenis-jenis burung Enggang adalah:-
 Enggang badak
 Enggang jambul hitam
 Enggang belukar
 Enggang jawa
 Enggang kedut
 Enggang papan
 Enggang tangling
 Enggang gunung
 Enggang belantara
 Enggang belulang
 Enggang bukit
 Enggang jambul putih
 Enggang dahan
 Enggang gatal birah
 Enggang paruh merah utara

Enggang
Enggang